“สรรพากร” ยันคนรับสิทธิ “คนละครึ่ง-เราเที่ยวด้วยกัน” ได้เว้นภาษี เร่งร่างกฎหมายเสนอครม.
“สรรพากร” ยันคนรับสิทธิ “คนละครึ่ง-เราเที่ยวด้วยกัน” ได้เว้นภาษี เร่งร่างกฎหมายเสนอครม.
“สรรพากร” ยันคนรับสิทธิ “คนละครึ่ง-เราเที่ยวด้วยกัน” ได้เว้นภาษี เร่งร่างกฎหมายเสนอครม.
5 ม.ค. 2564

นางสมหมาย ศิริอุดมเศรษฐ โฆษกกรมสรรพากร เปิดเผยว่า ตามที่มีรายงานข่าวว่าประชาชนที่ได้รับเงินจากโครงการ “คนละครึ่ง” จำนวน 3,000 บาท ในปี 2563 และโครงการ “เราเที่ยวด้วยกัน” ที่ได้รับส่วนลดค่าที่พักโรงแรม และคูปองค่าอาหาร ให้ถือเป็นรายได้ที่ต้องนำไปรวมคำนวณเสียภาษีเงินได้นั้นว่า คณะรัฐมนตรี (ครม.) และกระทรวงการคลังเห็นชอบให้ยกเว้นภาษีเงินได้บุคคลธรรมดา สำหรับประชาชนที่ได้รับเงินจากมาตรการช่วยเหลือของรัฐบาลมาตั้งแต่แรกอยู่แล้ว โดยให้กรมสรรพากรยกร่างกฎหมายเสนอต่อไป
แต่เนื่องจากมีการขยายมาตรการหลายครั้ง จึงต้องประมวลมาตรการทั้งหมด เพื่อร่างกฎหมายเสนอกระทรวงการคลังและคณะรัฐมนตรีในคราวเดียว โดยจะมีการยกเว้นภาษีสำหรับเงินที่ได้รับในปีภาษี 2563 ซึ่งต้องยื่นแบบแสดงรายการภาษีในปี 2564 และเงินได้ที่ได้รับในปีภาษี 2564 ซึ่งต้องยื่นแบบแสดงรายการภาษีในปี 2565 ด้วย